stanford-oval/wikipedia huggingface dataset:
ג'ון ריינולדס
חיים אישים

ריינולדס נישא פעמיים: ב-1817 הוא נשא לאישה את קתרין דובק, וב-1836 לשרה א. וילסון, אך לא נולדו לו ילדים.
ג'ון ריינולדס נפטר בבלוויל ב-8 במאי 1865, זמן קצר לאחר תום מלחמת האזרחים. הוא נטמן בבית הקברות וולנאט היל שבעיר.
הערות שוליים

↑  Livingston, William G. (Winter 1961). "Hisorical Notes: The Thomas Reynolds Confusion". Journal of the Illinois State Historical Society. Springfield, Illinois: Illinois State Historical Library. 54 (4): 423–430.
↑  Matthew J. Grow et al, The Standard of Truth Vol 1 of Saints: The Story of The Church of Jesus Christ of Latter-day Saints, p. 407
| --- | --- |
בקרת זהויות :  GND: 1038395410  ISNI: 0000 0000 7391 2060  LCCN: nr96012638  SNAC: w6mw2frc  US Congress: R000174  VIAF: 12203993   WorldCat (עם VIAF): 12203993
דני בן

דני בן (בצרפתית: Dénys Bain; נולד ב-2 ביולי 1993) הוא כדורגלן צרפתי המשחק בעמדת הבלם באוסר.
קריירה

בן נולד בפריס להורים ממוצא בניני. בגיל 17, ב-20 במאי 2011 ערך את הופעת הבכורה שלו בקבוצה הבכירה של שאטורו מהליג 2, כשעלה כמחליף בניצחון 1–0 על סדאן. בתום עונת 2014/2015 ירד עם קבוצתו לליגה השלישית. הוא החל את עונת 2015/2016 עם הקבוצה, וב-28 באוגוסט 2015 חתם על חוזה לארבע עונות בלה האבר מהליגה השנייה.
ביולי 2019 עבר בהעברה חופשית לברסט, העולה הטרייה לליג 1, וחתם על חוזה לשלוש עונות.
לפני עונת 2020/2021 קרע את הרצועה הצולבת הקדמית ונעדר מסגל הקבוצה כמעט כל העונה.
הערות שוליים

↑  "Bénin/Football: un franco-béninois au Havre". Skyrock. 31 באוגוסט 2016. {{cite web}}:  (עזרה)
↑  "CHÂTEAUROUX VS. SEDAN  1 - 0". Soccerway. 20 במאי 2011. נבדק ב-23 בנובמבר 2018. {{cite web}}:  (עזרה)
↑  "Le Havre recrute Denys Bain" (בצרפתית). L'Équipe. 28 באוגוסט 2015. נבדק ב-23 בנובמבר 2018. {{cite web}}:  (עזרה)
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דני בן".
פאלודה

| --- | --- |

 סוג:  מזון 
 מוצא:  איראן 
 
פאלודה ורדים
מנת פאלודה
פַאלוּדֶה או פאלוּדַה (פרסית: فالوده) משקה בעל מרקם סורבה מוגש בקיץ ופופולרי בצפון הודו, פקיסטן ואיראן. נחשב לאחד מהקינוחים הקפואים הראשונים בהיסטוריה, ויש עדויות לקיומו כבר בשנת 400 לפני הספירה.
השם נגזר מהפועל הפרסי פּאלודן (paloodan, پالودن) שפירושו לעדן. הגיית שם המשקה ב-פ' רפויה מקורה בהיגוי הערבי של המילה שהופיע לאחר הכיבוש הערבי של איראן (הערבית התקנית חסרה את הפונמה פ'-דגושה).
הפאלודה מבוססת על מים, גרגירי בזיליקום, רוזטה, סוכר, מי ורדים ומיץ לימון במתכון האיראני מוספות גם איטריות אורז ופיסטוקים ולעיתים גם גלידה איראנית מסורתית. לאחר ערבוב החומרים, מצונן המשקה ואגב כך מעורבב עד אשר מתקבל המרקם האופייני, לעיתים נהוג להכין פאלודה איראני גם עם שבבי תפוחים.
בעבר הוכן על ידי רוכלים במרכזי הערים בכלי מתכת מיוחד בעל דופן כפולה ומעטה חיצוני מבודד כאשר בתווך (מחוץ לתא הפנימי) נדחס קרח שמצנן את המשקה עד לקבלת המרקם הרצוי. כיום הכנת הפאלודה מתבצעת על ידי מכונת ערבוב והקפאה חשמלית. בישראל נמכר הפאלודה בדרום תל אביב ובמקומות בהם קיימת קהילת יוצאי איראן. לפי המסורת של קהילת יוצאי איראן, היה נהוג לשתות פאלודה בסגנון תפוחים, לאחר צום יום הכיפורים.
להב – לשכת ארגוני העצמאים והעסקים בישראל

| --- | --- |

 מדינה:  ישראל 
 מטה הארגון:  תל אביב-יפו 
 מייסדים:  אלדד בוקשפן ואבשלום לשם
 נשיא:  רועי כהן
 תקופת הפעילות:  1983–הווה (כ־41 שנים)
 www.lahav.org.il
 
להב הוא שמה של לשכת ארגוני העצמאים והעסקים בישראל. הלשכה מאגדת כ-40 ארגונים של עצמאים ובעלי עסקים, ביניהם לשכת עורכי הדין, לשכת רואי החשבון, לשכת סוכני הביטוח ועוד. נשיא להב הוא עו"ד רועי כהן.
רקע

עצמאים ועסקים קטנים ובינוניים, מהווים 98% מהעסקים בישראל. מגזר העובדים העצמאיים והעסקים הקטנים והבינוניים מונה למעלה מ-350,000 מפרנסים ויזמים עצמאיים, ומעסיק עוד כ-700,000 שכירים.
במהלך השנים שחלפו מאז קום המדינה התקבלו בה חוקי מיסוי, רגולציה וחוקים סוציאליים. במקרים רבים הבדילו חוקים אלו בין עובדים עצמאים לבין שכירים. הבדלה זו יצרה אי שוויון ברור בין שני המגזרים: אחת הדוגמאות הבולטות היא בתחום דמי לידה.
מבנה ארגוני

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה

להב הוקמה בשנת 1983 ביוזמתם של אינג' אלדד בוקשפן, מי שהיה באותה העת יו"ר ארגון המהנדסים העצמאיים ועו"ד אבשלום לשם. המניע הישיר להקמת הלשכה היה מס יסף שהוטל בעקבות מבצע שלום הגליל, אשר יצר אפליה מובהקת בין שכירים לבין עצמאיים. ההתארגנות זכתה לתמיכת יושב ראש הכנסת דאז, יצחק ברמן, והתבססה על הארגונים הגדולים כלשכות עורכי הדין ורואי החשבון.
מטרות להב

להב פועלת לקידום הזכויות הסוציאליות של העצמאים והגברת השתתפותם בכלכלת ישראל לצד תיקון אפליות עבר ומניעת עיוותים חדשים וכן טיפוח תדמיתם בקרב הציבור, הממשל ומקבלי ההחלטות. כמו כן, פועלת למען חקיקה שוויונית לעובד במגזר העצמאי ולשאר העובדים במשק.
להב פועלת מול רשויות המדינה לקידום זכויות העצמאים והעסקים הקטנים ובינוניים וליצירת סביבה כלכלית התומכת בצמיחתם ובשגשוג המשק כולו. להב מונה כ-40 ארגונים עצמאיים וארגונים מקצועיים, המונים יחדיו כ-130,000 חברים. להב חברה בלשכת בנשיאות הארגונים העסקיים.
חזון להב

חזון להב מתבסס על יצירת סביבה רגולטורית ועסקית בישראל שתבטיח את הצלחתם של העצמאים ובעלי העסקים הקטנים והבינוניים והארגונים המקצועיים שלהם ותיתן ביטוי לתרומתם הגדולה ולהבטחת חוסנה הכלכלי של החברה בישראל, כמו גם חיזוק רשת הביטחון הסוציאלית של העובד העצמאי.[דרוש מקור]
יעדי להב

העמקת הדו-שיח הכלכלי והמודעות באשר לתרומת העצמאים ובעלי העסקים הקטנים והבינוניים בישראל.
שיפור מוסר התשלומים של הסקטור הציבורי לעצמאים ולבעלי העסקים הקטנים והבינוניים.
צמצום הרגולציה והביורוקרטיה והקלה על הקמה וניהול עסקים קטנים ובינוניים בסקטור הציבורי והפרטי.
הגדלת הנגישות של עסקים קטנים למכרזים ממשלתיים.
הגברת ההשתתפות של עסקים קטנים ובינוניים במכרזים וברכש של הסקטור הציבורי.
הגדלת נפח היצוא של עסקים קטנים ובינוניים
הסדרת דמי אבטלה לעצמאים ופיצויים לסגירת עסק.
השוואת הרשת הסוציאלית של העצמאים לזו של השכירים (במגבלות החוק).
הקלה ופישוט של תהליכי המיסוי לעצמאים ובעלי עסקים קטנים ובינוניים.
הסדרת עולם העבודה של העצמאים והפרילנסרים בשוק העבודה הישראלי.
הישגי להב לאורך השנים

להב הוקמה בשנת 1983 על מנת לייצג, לקדם ולפעול בעניינו של מגזר העצמאים והעסקים הקטנים והבינוניים.
החלטת ממשלה 3409 לעידוד פעילותם של עסקים קטנים ובינוניים בישראל
אושרה בקריאה ראשונה במליאת הכנסת (שנת 2012) הצעת חוק ממשלתית שהגיש שר התמ"ת דאז, שלום שמחון בשיתוף עם להב לעידוד העסקים הקטנים.
הסכם פנסיית חובה שהוביל נשיא להב לשעבר יהודה טלמון לעובדי המגזר העצמאים ונחתם בין לשכת התיאום ובין ההסתדרות.
תיקון 42: ב-2012 אישרה הכנסת שורה של תיקונים לחוק מס ערך מוסף ולתקנות במטרה להקל על עסקים קטנים ונותני שירותים ביניהם תיקון 42 לחוק מע"מ שמהווה מהפיכה ותיקון היסטורי למצוקת העצמאים שבמשך שנים נאלצו לשלם מע"מ עבור תשלום שטרם התקבל.
מס הכנסה שלילי גם לעצמאים: להב רשמה הישג משמעותי כאשר ועדת הכספים של הכנסת אישרה בשנת 2007 את הכללתם של העצמאים שלא מגיעים לסף המס, יקב הכנסתם הנמוכה, לזכאות להחלת מס הכנסה שלילי כפי שהוחלט לגבי עובדים שכירים זאת חרף התנגדותו של משרד האוצר לכך (בראשותו של שר האוצר דאז, אברהם הירשזון)
שינוי אופן ההכרה בהוצאות רכב לעצמאי: לאחר מאבק ממושך נקבע כי העצמאי יוכל לנכות 45% מהוצאות רכב הכלליות שלו המשמש אותו ליצירת הכנסה, לעומת ניכוי של 25% עד אז.
הכרה בהוצאות אש"ל: ב-2011 להב זכתה בעתירתה לבג"ץ בנושא הוצאות אש"ל.
הצעת חוק שוטף+ 30 – עבר טרומית ולאחרונה התחייב דרעי כי יקדם את החקיקה.
חוק דמי אבטלה של להב- עבר בטרומית ונכלל בחוק ההסדרים.
חישוב מס נפרד לזוגות בעלי עסק משותף- לאחר מאבק ממושך שלהב הובילה בנושא החוק לחישוב מס מאוחד, התיקון אושר בוועדת שרים בממשלה הקודמת. הוכנס תיקון על ידי משרד המשפטים לטובת הזוגות הנשואים.
תיקון חוק מע"מ – עסקים בעלי מחזור של עד 2 מיליון ש"ח יהיו חייבים בתשלום המע"מ רק עם קבלת התשלום בפועל.
הצעת חוק פנסיית חובה לעצמאים – על פי הצעת החוק החל משנת 2017 יחויב העצמאי להפקיד לחיסכון הפנסיוני.
עזרה לעסקים קטנים בתקופת מלחמת צוק איתן – קידום נושא הפיצויים מול הממשלה.
מאבקי להב

אשראי לעסקים קטנים – היקף האשראי לעסקים קטנים עדיין מצומצם ומחיר העמלות לעסקים קטנים גבוה מדי, ועל כן מוצע לאמץ בישראל את חוק ה – CRA האמריקאי המתמרץ בנקים שמקצים יותר אשראי, בין השאר, לעסקים קטנים. (המודל מצליח בארצות הברית)
שילוב עסקים קטנים ובינוניים במכרזי ממשלה – הממשלה קיבלה החלטה בנושא כבר ביולי 2011, ומוצע לאמץ את המתכונת הנהוגה בחלק ממדינות העולם של כ-25% מהרכש יופנה לעסקים קטנים ובינוניים.
פיצוי עסקים בעבודות הרכבת הקלה (כמקובל בעולם)– רצאבי ממליץ להכין תוכנית לפיצוי/הקמת קרן לפחות לעסקים בקרבה המידית לעבודות.
עודף רגולציה – ביקורת על עודף הרגולציה. רצאבי מציע לאמץ את הרעיון של "חוק תמורת חוק", כלומר שעל כל הצעת רגולציה חדשה תוסר רגולציה קודמת באותה עלות.
שיפור התנאים והזכויות הסוציאליות של עצמאים - דמי לידה לנשים עצמאיות, תגמולי מילואים לעצמאים.
נשיאי להב

אלדד בוקשפן - 1995-1984
משה קורניק - 2000-1995
זאב וינר - 2006-2000
יהודה טלמון - 2012-2006
אהוד רצאבי - 2015-2013
רועי כהן - 2015 - מכהן
הערות שוליים

↑   הילה ויסברג וצבי זרחיה, הממשלה אישרה: שיטת החישוב תשתנה - דמי הלידה של נשים עצמאיות יגדלו, באתר TheMarker‏, 23 בפברואר 2014
| --- | --- |
בקרת זהויות :  NLI: 987007308036105171  VIAF: 123702608   WorldCat (עם VIAF): 123702608 
פגישת חירום של ארגוני העסקים הקטנים והעצמאים במשרדי להב בדרישה לפיצויים בגין השלכות גל האומיקרון של מגפת הקורונה.
מרק סרפד

| --- | --- |

 
 מאכלים
 סוג:  מרק
 אזור מוצא:  מזרח אירופה, המזרח התיכון
 מוצא:  בריטניה בריטניה
 אופן הגשה:  חם
 מרכיבים עיקריים:  סרפד דו-ביתי
מרק סרפד הוא מרק ירוק העשוי מסרפד דו-ביתי ונפוץ במדינות מזרח אירופה, המזרח התיכון וצפון אירופה.
נהוג להגיש את המרק בתקופת האביב ובתחילת הקיץ לאחר שאוספים את ניצני הסרפד.
לסרפד ערך תזונתי גבוה, הכולל סידן, מגנזיום, ברזל, ויטמין A וויטמין B, לאחר ההרתחה מאבד הסרפד את פעולת הצריבה שלו.
היסטוריה

מרק הסרפד הופיע לראשונה בתקופת הברונזה באזור בריטניה, לאחר שצריכתו שימשה לרפואה וטיפול בדלקות מפרקים, סוכרת, אקנה, אנמיה, קדחת השחת ולטיהור מים.
שבטים אינדיאנים השתמשו בסרפד דו-ביתי לטיפול בכאבי בטן, הורדת חום, בעיות עור, טיפול בדיזנטריה ולהפחתת תסמיני אלרגיה.
גרסאות

למרק גרסאות שונות ומלבד הגרסה הרגילה קיימות גם גרסאות על בסיס בשר כבש או דגים.
פינלנד: מרק סרפד ודגים המוגשת בעיירה פורבו.
שוודיה: מרק הנקרא נסלסופה (Nässelsoppa) - מרק ירוק המכיל סרפד, עירית, שום, שומר, חמאה, קמח וביצים עלומות.
איראן: מרק הנקרא מאזנדראני (Mazandarani), המכיל סרפד, שום, בצל, חומוס, תרד, כרישה, כוסברה, כורכום, אורז, עדשים, ירקות, שמן וממרח רימונים.
אירלנד: מרק ירוק המוגש בסוף האביב ומכיל תפוח אדמה, שמנת, כרישה, בצל וחמאה.
מדינות מזרח אירופה: מרק ירוק המוגש בסוף האביב, מוגש בגרסה צמחונית, בשרית או עם ביצה מבושלת.
הערות שוליים

↑  Smithsonian Magazine, Amanda Fiegl, Stinging Nettle Soup, Smithsonian Magazine (באנגלית)
1 2  Ouch! Why nettles sting, and how you can put them to good use, Daily Herald, ‏16 ביולי 2018 (באנגלית)
↑  James A. Duke, Handbook of Medicinal Herbs, CRC Press, 2002-06-27, ISBN 978-1-4200-4046-3. (באנגלית)
↑  BBC News | HEALTH | Nettles 'ease arthritis suffering', news.bbc.co.uk
↑  Nettle soup Facts for Kids, kids.kiddle.co (באנגלית)
↑  Nettle soup (Nässelsoppa), www.swedishfood.com
↑  Leilee لیلی, Mazandarani Style Nettle Soup آش گزنه مازندرانی (באנגלית)
↑  Irish Nettle Soup, Saveur, ‏18 במרץ 2019 (באנגלית)
↑  Зелений борщ з молодою весняною зеленню — це справжня вітамінна бомба, Голос-Інфо, ‏7 במאי 2020 (באוקראינית)
אלקסיס קולבי

| --- | --- |

אלקסיס קולבי, בגילומה של ג'ואן קולינס
 תוכנית טלוויזיה:  שושלת (הסדרה המקורית) שושלת: המפגש שושלת (אתחול מחודש)
 הופעה ראשונה:  בסדרה המקורית: עונה 1, פרק 15: "העדות" (תפקיד ללא קול; צילום מהגב) עונה 2, פרק 1: "שובה של אלקסיס" באתחול המחודש: עונה 1, פרק, 16: "ילדה עשירה ומסכנה"
 הופעה אחרונה:  בסדרה המקורית: עונה 9, פרק 22: "מלכוד 22" באתחול המחודש: עונה 5, פרק 22: "מלכוד 22"
 יוצרים:  ריצ'רד ואסתר שפירו
 גילום הדמות:  ג'ואן קולינס (1981-1991) ניקולט שרידן (2018-2019) אליזבת גיליס (2019) איליין הנדריקס (2019-)
 מידע
 מין:  נקבה
 מקצוע:  אשת החברה הגבוהה אשת עסקים מנחת תוכנית אירוח (באתחול המחודש)
 דמויות קשורות
 משפחה:  בלייק קרינגטון (גרוש) אדם, סטיבן ופאלון קרינגטון (ילדים) בסדרה המקורית: סטיבן מורל (אבא) קסנדרה מורל (אחות) ססיל קולבי (בעל שני; נפטר) דקס דקסטר (גרוש) שון רואן (גרוש) אמנדה קרינגטון (בת) ל. ב. ולורן קולבי, דני קרינגטון (נכדים) רוזלינד בדפורד (בת דודה) סייבל סקוט-קולבי (בת דודה) פרנצ'סקה סקוט-קולבי (בת דודה) באתחול המחודש: ג'ף קולבי (אחיין; בעל) דומיניק דוורו (גיסה לשעבר; חמות)
אלקסיס קולבי (באנגלית: Alexis Colby; בשם נעוריה: אלקסיס מורל; מוכרת גם בשם אלקסיס קרינגטון-קולבי) היא דמות בדיונית, שנוצרה על ידי הזוג ריצ'רד ואסתר שפירו עבור אופרת הסבון האמריקאית "שושלת". אלקסיס היא גרושתו הנקמנית וחסרת הרחמים של בלייק קרינגטון והאנטגוניסטית הראשית של הסדרה, שתוכניותיה ומזימותיה משבשים ללא הרף את חייהם של הסובבים אותה.
חלקים ניכרים מהקשתות העלילתיים המרכזיים של הסדרה מונעים על ידי תוכניותיה ומזימותיה של אלקסיס למרר את חייו של בעלה לשעבר, בלייק, ולהביא להתמוטטתו הפיננסית ובמקביל לערער את נישואיו לקריסטל; ולשלוט בארבעת ילדיה. במהלך הסדרה, אלקסיס נישאת שלוש פעמים נוספות – לססיל קולבי, דקס דקסטר ושון רואן – ומתאלמנת פעמיים, תחילה מבעלה השני, ססיל, ומאוחר יותר מבעלה הרביעי, שון; מה שגורם לבת דודתה של אלקסיס, סייבל, להעיר בתמימות מעושה שעם אלקסיס "המוות הוא תמיד פתרון פשוט יותר מאשר גירושין." נישואיה השלישיים (לדקס) מסתיימים בגירושין לאחר שאלקסיס תופסת אותו במיטה עם בתה, אמנדה. השם בו אלקסיס משתמשת בעקביות לאורך הסדרה הוא אלקסיס קולבי, אם כי נישואיה לססיל קולבי היו הקצרים ביותר מכל ארבע תקופות נישואיה.
את דמותה של אלקסיס גילמה השחקנית ג'ואן קולינס החל מעונתה השנייה של הסדרה, אם כי הדמות הופיעה לראשונה במהלך קליף ההאנגר של פרק סיום העונה הראשונה, במהלכו דמותה גולמה על ידי ניצבת בתפקיד ללא קול וצילום מגב הדמות. קולינס גילמה את דמותה של אלקסיס עד לסיום הסדרה בשנת 1989, ואז שבה לגלם את דמותה במיני-סדרת ההמשך "שושלת: המפגש", ששודר בשנת 1991. באתחול המחודש שהופק עבור רשת "The CW" ועלה לשידור בשנת 2017, דמותה של אלקסיס גולמה על ידי ניקולט שרידן בעונה הראשונה והשנייה. לאחר עזיבתה של שרידן מסיבות משפחתיות אישיות, אליזבת גיליס, שאף מגלמת את בתה של אלקסיס, פאלון, החליפה את שרידן בתפקיד לפרק זמן קצר. עם שידור העונה השלישית, נחשף כי איליין הנדריקס לוהקה לגילום דמותה של אלקסיס.
בשנת 2013, אתר המדיה "TV Guide" דירג את דמותה של אלקסיס במקום השביעי ברשימת "60 הנבלים הנוראיים ביותר בכל הזמנים", ובשנת 2016, מגזין "רולינג סטון" דירג את דמותה במקום ה-27 ברשימת "40 הנבלים הטלוויזיוניים הגדולים ביותר בכל הזמנים". בשנת 2015, המפיק בפועל של הסדרה "אימפריה", לי דניאלס, ציין כי דמותה של אלקסיס שימשה כאחת ממקורות ההשראה הבולטים עבור דמותה של קוקי ליון, אותה מגלמת טראג'י פ. הנסון.
בסדרה המקורית > פיתוח

בפרק סיום העונה הראשונה, "העדות", בלייק קרינגטון עומד לדין בגין רציחת מאהבו של בנו. ברגעי סיום הפרק, שהיו לקליף ההאנגר של העונה, מופיעה בבית המשפט עדה מסתורית שפניה הוסתרו באמצעות כובע רחב שוליים ורעלה. לזוג התסריטאים איילין ורוברט מייסון פולוק, שנשכרו לכתיבת העונה השנייה, נאמר על ידי יוצרי הסדרה ריצ'רד ואסתר שפירו כי הדמות המסתורית היא גרושתו לשעבר של בלייק, מדליין, שתגולם על ידי סופיה לורן למשך ארבעה עד שישה פרקים. הזוג פולוק החליט לשנות את שמה של מדליין לאלקסיס, אמרו למפיק בפועל אהרון ספלינג שלורן לא מתאימה לתפקיד, והזהירו אותו כי "אם תיפטר מהדמות הזו לאחר ארבעה פרקים, אתה זורק מאות מיליוני דולרים." בשנת 2018, ג'ואן קולינס חשפה בריאיון כי בנוסף ללורן, המפיקים היו מעוניינים ללהק גם את אליזבת טיילור וג'סיקה וולטר. לדברי קולינס, "הם חיכו לג'סיקה עד לרגע האחרון, אז הם לא ליהקו אותי עד שבועיים לפני שהתחלנו לצלם."
מאוחר יותר, אמרה אסתר שפירו כי דמותה של אלקסיס התבססה על הקיסרית הרומית ליוויה, כפי שהיא מתוארת ברומן "אני, קלאודיוס" שיצא לאור בשנת 1934. על יצירת הדמות, אמרה קולינס בשנת 2018, "ביססתי את דמותה על כל אנשי העסקים חסרי הלב שהכרתי. את החלק האחר של אישיותה, החלק הזוהר עם הבגדים המעולים, ביססתי על דמותה של אחת החברות הטובות ביותר שלי בשם שאפי בדרות. היא הייתה זוהרת ביותר, אך גם מאוד אומללה. אבל אני לא חושבת שאלקסיס הייתה אומללה. אני חושבת שהיא נהנתה מחייה וחיה אותם במלואם." בריאיון שלה עם PBS משנת 2013, קולינס ציינה את שמו של דונלד טראמפ כאחד ממקורות ההשראה עבור דמותה של אלקסיס.
בשנת 1985, שפירו אמרה כי היא ומעצב התלבושות נולאן מילר "היו בעלי אותו החזון" עבור ההשראה לדמותה של אלקסיס: ג'ואן קרופורד. שפירו הוסיפה, "נולאן עיצב בגדים עבור קרופורד, והוא אמר לי שיש לה אינדקס תמונות של כל התלבושת שבבעלותה. הכל היה מתואם: לכל שמלה היה כובע, ארנק, כפפות, נעליים, וזה מעולם לא השתנה. ג'ואן קרופורד לא ערבבה בגדים. החלטנו לקחת את זה צעד אחד קדימה: אלקסיס לעולם לא תלבש את אותו הדבר פעמיים. למעשה אף אחד ב'שושלת' לא לבש את אותו דבר פעמיים."
בסדרה המקורית > אפיון

לאורך הסדרה, דמותה של אלקסיס מתוארת כאישה נקמנית וחסרת רחמים בעלת מוסר שפל, המהווה קונטרה מוחלטת לדמותה "הנאמנה והאוהבת" של קריסטל, בכל הקשור למעמד מוסרי ויחס לאחרים. אלקסיס, שתוארה כ"זממנית, תככנית וחסרת רחמים", כונתה על ידי המבקרים "סופר-כלבה" ו"הדמות המובהקת שהצופים אוהבים לשנוא". ורנון סקוט מהעיתון "סאן-סנטינל" כינה את הדמות "זרע הפורענות של 'שושלת'".
בשנת 2018, קולינס אמרה שהיא המציאה את סיפור הרקע של אלכסיס כבת המעמד הגבוה שגורשה על ידי בלייק לאחר שתפס אותה מנהלת רומן עם גבר אחר. על הבחירה בסיפור רקע זה עבור דמותה של אלקסיס, קולינס הסבירה, "אלקסיס ניהלה את הרומן מכיוון שבלייק שהה באסדות הנפט שלו כל הזמן. היא הייתה צעירה ובודדה, ועכשיו היא רצתה לנצח אותו במגרש שלו. והיא הצליחה במובנים רבים. אני חושבת שזה מה הפך את הסדרה למעניינת ופופולרית כל כך." בשנת 2017, קולינס אמרה:
נכנסתי לסדרה, אמרו לי שזאת סדרה כושלת ושהיא עומדת להתבטל, אז הם ציפו שאביא משהו אליו כדי שיהיה הרבה יותר מעניין לצופה. זה היה אתגר, ולא הכל בהכרח נכתב. אבל גיליתי שהדמות היא בעלת רבדים רבים, ולא רק ארכיטיפ "הכלבה" המיושן והפשוט. ניסיתי לתת לה חוש הומור, ניסיתי להעניק לה פגיעות מכיוון שהיא נבגדה על ידי בעלה לשעבר וכל משפחתה, וניסיתי להביא ממדים אחרים לדמות.
בסדרה המקורית > ליהוק

אף על פי שהניצבת מגי ויקמן הופיעה לזמן קצר בפרק סיום העונה הראשונה בתור העדה המסתורית, את דמותה של אלקסיס גילמה השחקנית ג'ואן קולינס החל מפרקה הראשון של עונתה השנייה של הסדרה. באותה תקופה, קולינס הייתה שחקנית בריטית בעלת קריירה קולנועית וטלוויזיונית פורייה, שנודעה בהשתתפותה בסרט "מלכת הבתולה" (1955) לצדה של בטי דייוויס, ובבי מוביז כמו "ארץ הפרעונים" (1955), "הסטוץ" (1978), ו"הכלבה" (1979).
בשנת 2005, המפיק אי. דיוק וינסנט אמר על קולינס, "ג'ואן קולינס היא מלכה הארכיטיפ... איך אתה משיג את זה? באמצעות סיפור סיפורים, ברור, אבל השחקנית עצמה, אישיותה, הביאה משהו לתפקיד הזה שאני לא חושב שמישהי אחרת הייתה יכולה לעשות זאת." ספלינג הוסיף, "לא כתבנו את ג'ואן קולינס. היא גילמה את ג'ואן קולינס... כתבנו דמות, אבל את הדמות היו יכולות לגלם 50 נשים ו-49 מהן היו נכשלות. היא גרמה לזה לעבוד." בשנת 2012, קולינס ציינה כי דמותו של ג'יי אר יואינג, שגולם על ידי השחקן לארי הגמן והיה לאנטגוניסט הראשי באופרת הסבון "דאלאס", עוררה בה השראה במהלך גילום דמותה של אלקסיס.
עם תחילת הפקת העונה השישית, קולינס ניהלה משא ומתן מתוח עם מפיקי הסדרה וביקשה משכורת מוגדלת. בעקבות כך, פרקה הראשון של העונה השישית, שהתרחש בעקבות קליף ההאנגר של העונה החמישית, "הטבח המולדבי", נכתב מחדש ללא סימן לנוכחותה של אלקסיס. על פי הדיווחים, קולינס חתמה על חוזה של 60,000 דולר לפרק, ושבה בפרקה השני של העונה.
המדרוג של הסדרה ירד בצורה דרסטית בעונותיה האחרונות. במהלך הפקת העונה התשיעית, המפיק בפועל, דייוויד פולסן, גילה כי לא נותר כסף בתקציב עבור צילומי חוץ, שהיו חשובים לדעתו לסדרה. פולסן קיווה להפחית את העלויות על ידי, בין היתר, קיצוץ תפקידה של קולינס מ-22 פרקים ל-11 פרקים (בסופו של דבר, קולינס הופיעה ב-13 פרקים). באותה תקופה, לפי הדיווחים, קולינס הרוויחה לפחות 100,000 דולר לפרק. פולסן גם הביא את ביצ'אם לגלם את דמותה של סייבל קולבי מ"משפחת קולבי", כיריבה עבור אלקסיס. העונה התשיעית הסתיימה בקליף האנגר שהעמיד את חייהן של מספר דמויות ראשיות בסכנה, כולל דמויותיהם של אלקסיס ודקס שנזרקו ממרפסת אל מותם לכאורה. לדעת פולסן, צילום הקליף ההאנגר היה "פירושו שבשנה שלאחר מכן נוכל להיפטר מכל מי שנרצה." מאוחר יותר, פולסן העיר, "אני חושב שג'ואן קולינס כעסה כי היא הבינה מה אני עושה." בפסטיבל קאן שהתקיים לאחר שידור העונה התשיעית, קולינס צוטטה באומרה שהיא לא תשוב לעונה הבאה. עם זאת, במאי 1989, נשיא ABC החדש, רוברט אי. איגר, החליט לבטל את הסדרה, והשאיר את הקליף ההאנגר של פרק סיום העונה התשיעית כסיום הסדרה. רוב השחקנים, כולל קולינס, שבו למיני-סדרת ההמשך בת שתי החלקים, "שושלת: המפגש" ששודרה בשנת 1991 ונועדה להביא את הסדרה לסגירת מעגל.
בסדרה המקורית > עלילה > עונות 1–2

בפרק סיום העונה הראשונה, "העדות", במהלכו בלייק קרינגטון עומד לדין בגין הריגתו של מאהבו, של בנו סטיבן, טד דינארד. כשנראה שבלייק יזוכה מההאשמות וישוחרר לחופשי, עדה מסתורית החובשת כובע רחב שוליים המסתיר את פניה מופיעה, ובלייק שואל בכעס את עורך דינו: "מה היא עושה כאן?" במקביל, בתו של בלייק, פאלון, מתנשפת בתדהמה: "אוי אלוהים, זו אמא שלי."
בפרק פתיחת העונה השנייה, "שובה של אלקסיס", לדמות יש לא רק פנים אלא שם: אלכסיס מורל קרינגטון. בעדותה, אלקסיס חושפת שהיא שבלייק הגלה אותה מדנוור לאחר שתפס אותה מנהלת רומן עם מנהל אחוזת קרינגטון, רוג'ר גריימס; עדותה, לפיה לבלייק יש מזג אלים, מצליחה לערער את אמינותו בפני בית המשפט. בעקבות ניכורו מאביו, סטיבן נמשך לאם שהוא כמעט לא זוכר; אולם פאלון, שנשארת נאמנה לבלייק ונוטרת טינה לאלקסיס, שרק מתגברת בעקבות העדות, מטיחה בה בקרירות:
את יפה ומכוערת הרבה יותר מהגברת האנגלייה המפוארת שאני זוכרת במעורפל, ושניסיתי בכל כוחי לשכוח מקיומה ב-16 השנים האחרונות.
עד מהרה, אלקסיס מעוררת את זעמה של אשתו הטרייה של בלייק, קריסטל, כשהיא עוברת להתגורר בסטודיו שלה שנמצא בשטח של אחוזת קרינגטון, ומתחילה לפקוד על עובדי משק הבית, ובמיוחד על רב המשרתים, ג'וזף אנדרס. ג'וזף, שנשאר בנאמנותו לבלייק ונוטר לאלקסיס, חושף שהוא עקב בהוראתו של בלייק אחר הרפתקאותיה השערורייתיים בצהובונים במשך שנים. פאלון, אף שאינה מגלה עוינות כלפי אמה, שומרת על יחסים קרירים איתה; ואילו סטיבן מתפתה למסירותה לכאורה של אמו אליו, אך עד מהרה זוכה לטעום מהרעל שלה כשהיא מספרת לו שפאלון היא לא בתו של בלייק, אלא של ידידו הוותיק ויריבו העסקי, ססיל קולבי. הסוד אבהותה של פאלון אוכל את סטיבן, בסופו של דבר פאלון מגלה על כך. בסופו של דבר, הסוד מוכח כשקרי. לאורך העונה, ההתערבויות וההתפרצויות העקביות של אלכסיס לחייהם של יושבי אחוזת קרינגטון מסייעות לשיפור מערכת יחסיה של קריסטל עם פאלון, ג'וזף ושאר עובדי משק הבית, שעד מהרה מקבלים אותה ללא תנאי כאשתו של בלייק. בהמשך, אלקסיס, מתוך קנאתה בהיריונה של קריסטל ורצונה לנקום בבלייק, יורה בכוונה ברובה ציד סמוך לאורווה של משפחת קרינגטון, שם קריסטל מתאמנת ברכיבה על סוסים. קול הירי מבהיל את סוסה של קריסטל, וגורם לתאונת רכיבה במהלכה קריסטל מועפת מגב הסוס ומפילה את תינוקה. במקביל, אלקסיס מתחילה לנהל רומן עם ססיל, מתוך כוונה לנצל את עושרו ושליטתו ב"קולביקו" בשביל לפגוע בבלייק, אך ססיל חוטף התקף לב בזמן שהשניים שוכבים.
בסדרה המקורית > עלילה > עונה 3

עם פתיחת העונה, אלקסיס וססיל נישאים על ערש דוויו של ססיל, שגובה ממנה הבטחה להשתמש ב"קולביקו" במטרה להביא להתמוטטותו הפיננסית של בלייק. לאחר שנכדם התינוק, ל. ב. קולבי (בנם של פאלון וג'ף קולבי) נחטף, אלקסיס ובלייק מתוודים בסוד אפל מעברם: בנם הבכור, אדם, נחטף כתינוק ומעולם לא הוחזר. כשהם טראומטיים מהאירוע, השניים החליטו להסתיר את קיומו של אדם מילדיהם הבאים, סטיבן ופאלון. בינתיים, בבילינגס, מונטנה, קשישה בשם קייט טורנס מתוודה בפני נכדה מייקל, אדם קרינגטון. חמוש בהוכחות, מייקל מגיע לדנוור ומתקבל בסופו של דבר כבן קרינגטון; אבל כמו אלקסיס, הוא מתגלה כאדם ערמומי, אנוכי, חמדן ושאפתן.
בהמשך, אלקסיס מציעה לאדם לעבוד ב"קולביקו". כשהיא שוכרת לעבודה גם את ג'ף, בעלה של פאלון, אדם מקנא ומביא לצביעת משרדו של ג'ף בצבע רעיל. לאחר שאלקסיס שולחת את ג'ף לחופשה בעקבות התנהגותו האלימה והחריגה, אדם מחליט להתוודות על מעשיו בפני אלקסיס, שמורה לו להסיר את הצבע ממשרדו של ג'ף. אדם מזהיר את אמו שאם היא תבגוד בו, הוא ישיב לה כגמולה, מכיוון שזאת האחרונה ניצלה את בריאותו הרופפת של ג'ף במטרה להערים עליו ולהעביר לה את המניות של בנו ב"דנוור-קרינגטון".
בסדרה המקורית > עלילה > עונה 4

כשאלקסיס מגלה שפאלון התחילה לחקור את נסיבות מחלתו המסתורית של ג'ף, היא מזהירה את אדם שאם פאלון תגלה את האמת, הוא יהיה ברשות עצמו. בתגובה לאזהרתה, אדם מרמה את אלקסיס ונותן לה לחתום על מסמכים לפיהם היא הורתה לצבוע את המשרד בצבע הרעיל. במטרה ללמוד יותר על עברו של אדם, אלקסיס נוסעת למונטנה ולומדת מד"ר אדוארדס שאדם התנסה בסמים כנער וסבל מהתמוטטות פסיכוטית. בשלב זה, היא מתחילה לגלות סימפתיה רבה יותר כלפי אדם, מתוך אשמה על נטישת החיפושים אחריו בינקותו. מכיוון שהיא לא מעוניינת בכך שעובדת התמכרותו לסמים בעבר תתפרסם, אלכסיס לוקחת את האשמה על מעשיו ומוותרת על שליטתה ב"דנוור-קרינגטון".
מאוחר יותר, אלקסיס מתחילה לנהל מערכת יחסים עסקית עם פרנסוורת' "דקס" דקסטר, בנו של חבר במועצת ההנהלה ב"דנוור-קרינגטון" וידידו הוותיק של בלייק, סאם דקסטר, שנשלח על ידי אביו כדי להבין מדוע "קולביקו" נטשה את תוכניותיה לרכוש את "דנוור-קרינגטון". בהדרגה, דקס ואלקסיס מבינים שהם נמשכים אחד לשנייה, ובין השניים מתפתח רומן סוער ונלהב בעל עליות ומורדות. עם זאת, אלקסיס ממשיכה לדרוש מדקס את עצמאותה, למורת רוחו. בסיום העונה, אלקסיס נעצרת על ידי המשטרה באשמת רציחתו של מארק ג'נינגס, בעלה לשעבר של קריסטל, שאיתו היא ניהלה רומן מזדמן בעבר וכעת שכרה לשמש לה כשומר ראש, לאחר שנדחף אל מותו ממרפסת הפנטהאוז שלה.